Forth Bridge
Forth Bridge je najdulji konzolni željeznički most na svijetu (od 2.528,7 m), izgrađen preko ušća rijeke Forth u istočnoj Škotskoj, 9 km zapadno od središta Edinburgha. Smatra se simbolom Škotske i ponosom cijelog Ujedinjenog Kraljevstva. Dizajnirali su ga engleski inžinjeri Sir John Fowler i Sir Benjamin Baker.

Otvoren je 1890. god. i još uvijek služi za prijevoz putnika i tereta (oko 190-200 vlakova dnevno). Njegova osebujna industrijska estetika rezultat je iskrenog inženjerstva strukturnih komponenti bez ukrasa, inovativnog stila, materijala i razmjera. God. 2015., upisan je na UNESCO-v popis mjesta svjetske baštine u Europi kao važan korak u projektiranju i izgradnji mostova u razdoblju kada je željeznica počela dominirati kao oblik dalekosežnog putovanja.

Izgradnja mosta je počela 1882. godine, a otvorio ga je 4. marta 1890. princ od Walesa. Most se proteže između sela South Queensferry i North Queensferry, te ima duljinu od 2,467 m, širinu na pilonima 37, a u sredini 9,8 m, te visinu od 110 m iznad vode. Kada je izgrađen imao je najdulji konzolni raspon na svijetu (520 m), što je i ostao sve do izgradnje Mosta Quebec u Kanadi 1917. god. (549 m). U vlasništvu je željezničke tvrtke Network Rail Infrastructure Limited i često ga zovu Forth Rail Bridge kako bi ga razlikovali od cestovnog mosta Forth Road Bridge, iako to nikada nije bilo njegovo zvanično ime.

Povezano 
 Arhitektura industrijske revolucije
 Akvedukt Pontcysyllte
 Biskajski most

Izvori

Vanjske veze 
Ostali projekti

Mostovi u Ujedinjenom Kraljevstvu‎
Konzolni mostovi
Rešetkasti mostovi
Građevine u Škotskoj
Svjetska baština u Ujedinjenom Kraljevstvu